पब्लिक इंटर कालेज मैदान पर खेली जा रही तहसील स्तरीय क्रिकेट प्रतियोगिता के फाइनल मैच का शुभारंभ डायमंड हाकी क्लब के अध्यक्ष महेश आजाद ने खिलाड़ियों से परिचय प्राप्त कर कराया। डेक्कन चार्जर के कप्तान अजय रात्रा ने टांस जीतकर पहले बल्लेबाजी का निर्णय लिया। डेक्कन चार्जर की टीम मात्र 73 रन बनाकर आउट हो गई। जिसमें कप्तान अजय रात्रा ने 15, किशन गोपाल ने 22, मुरली ने आठ, सावन ने पंद्रह रनों का योगदान किया। जबाब में किंग्स ऐट के खिलाड़ी भी कुछ खास नहीं कर सके। टीम के सुमित तिवारी ने सर्वाधिक 25 रन बनाए और नाबाद रहे। अंत में पुरस्कार वितरण में नगर पालिका के निवृतमान सदस्य शैलेंद्र गुप्ता ने विजेता और महेश आजाद और सुखदेव सिंह ने उपविजेता टीम को पुरस्कृत किया। मैन आंफ द मैच का पुरस्कार सुमित तिवारी को दिया गया। मैच के एंपायर किशन पाल सिंह, सुधीर वर्मा, दिनेश आजाद थे। स्कोरिंग शैलेंद्र बाजपेयी, अनुज सक्सेना, मुकेश आजाद, बासू सक्सेना ने की। इस मौके पर नितिन सक्सेना, देवेंद्र सक्सेना, अनुज पांडेय, नीशू प्रधान, दीपक सचदेवा, रमेश प्रजापति, सुरेंद्र मिश्र आदि थे।